ผมรู้ว่าคุณคิดอะไรอยู่ "ลานจอดรถอีกแล้วเหรอ"
หันมาทางนี้หน่อย ทำหน้าจริงจังอีกนิด แจ๋ว
- เยี่ยมมาก ใช่เลย - รอแป๊บนะ
- ตรงหรือยังคะ - ครับ
เน็กไทอันนี้แหละ
ไม่ต้องๆ ยิ้มเฉยๆ
ขอโทษนะครับ ผมต้องรับสาย
ไง ลอร์น่า มีอะไรเหรอ
อีกนานแค่ไหนกว่าคุณจะมา
ไม่รู้สิ ผมว่าก็เกือบเสร็จแล้วนะ ทำไมเหรอ
วันนี้ตารางคุณแน่นเอี้ยดเลยน่ะสิ
งานรีโนเวตที่คุณทุ่มเงินก้อนโตก็ยังไม่เสร็จ
แล้วโทรศัพท์ก็ดังไม่หยุดเลย เดี๋ยวนะ
สำนักงานกฎหมายค่ะ ถือสายรอก่อนนะคะ
ราคาของความสำเร็จไง ลอร์น่า
บอกมาว่าผมต้องไปไหนบ้าง
โอเค คุณมีฟังคำตัดสินโทษออร์ทิซ
ประชุมรูปคดีดาร์เรลล์ พิกเคนส์
คดีนั้นประชุมกับผู้พิพากษาบอยล์ เตรียมโดนัทไปด้วย
- ได้เลย - อ้อ แล้วก็มียื่นคำร้องก่อนไต่สวน
ไม่เป็นไร อันนั้นเลื่อนแล้ว
คุณมีลูกความใหม่ รัสเซลล์ ลอว์สัน
เขาถูกจับข้อหาโจรกรรมและกระทำอนาจาร
- โดนแจ้งข้อหาแล้ว คุมตัวอยู่ที่เอ็มดีซี - อาการเหมือนคนเมายาเลย
เขาอาจจะไม่ใช่ลูกค้ายาวๆ แต่ก็พอมีเงิน
ฉันแจ้งราคาใหม่พร้อมกำหนดชำระ เขาไม่สะท้านเลย
จ่ายครบล่วงหน้าด้วยบัตรเครดิต
โอเค มีใครแนะนำเขาหรือเปล่า
เปล่า เขาได้ยินข่าวคุณ จากคดีเทรเวอร์ เอลเลียต
เหมือนลูกความรายใหม่คนอื่น
ตอนผู้ชายคนนั้นโดนยิง
ฉันนึกว่าจะหายนะซะแล้ว กลายเป็นว่ามันกลายเป็นเหมืองทอง
กระแสด้านลบไม่มีจริงหรอก
ผมทำให้เขาได้ยกฟ้องไง
ได้เลย ผมจะแวะไปที่เรือนจำ หลังเข้าไปที่ศาลนะ มีอะไรอีก
อ้อ แฟ้มของเฮซุส เมเนนเดซ
บอกทีว่าฉันส่งกลับไปเก็บได้เลย
อัยการคงไม่ส่งฟ้องอีกรอบใช่ไหมคะ
ไม่รู้สิ แต่ผมก็ต้องพร้อมถ้าเขาฟ้อง
เอาแฟ้มไปกองในห้องประชุม หรือที่ไหนก็ได้ แล้ว…
เอาล่ะ ลอร์น่า ผมต้องไปแล้ว
ไม่ๆ
สำนักงานกฎหมายค่ะ กรุณาถือสายรอ
ไง แม็กส์
- ฉันโทรมาถามเวลาคืนนี้ - ผมจองไว้ตอนหนึ่งทุ่ม
- ต้องจองด้วยเหรอ - ร้านนี้ต้องจอง ใช่
ร้านติดอันดับ "ที่สุดของแอลเอ" ก็เลย…
คุณก็รู้ว่าแค่พิซซ่าก็โอเคแล้ว เอาเถอะ ส่งที่อยู่มาแล้วกัน
ได้เลย ฟังนะ แม็กกี้ ขอบคุณที่มา
ผมว่าเราควรเคลียร์บรรยากาศกันเพื่อเฮลีย์
อีกอย่าง ผมได้ยินว่า ร้านนี้ฟลานอร่อยที่สุดในเมือง
ฉันชอบฟลานอร่อยๆ เจอกันคืนนี้นะ
ได้เลย
นี่ อันนี้ของคดีเรเยส ฉันขอประวัติการใช้โทรศัพท์เรือนจำด้วย
(ทนายสุดฮอตแห่งแอลเอ)
ไปเมืองมรกตเหรอ
คุณรู้ทางอยู่แล้ว
(เลิกศาล)
ผมทิ้งชุดฟิตเนสไว้ในรถอีกแล้วเหรอ
เปล่า นั่นกระเป๋าชุดเต้นของฉัน
ฉันไปสอนคลาสหลังเลิกงานน่ะ ชีวิตแบบรับงานไปทั่ว
รู้ด้วยเหรอ นั่นก็ชีวิตผม อิซซี่
จริงๆ ฉันมีเรื่องที่อยากจะบอกมาสักพักแล้ว
เหรอ
งานสอน ฉันไม่ได้ทำคนเดียว ฉันทำกับเรย์
เรย์เหรอ
แฟนเก่าคุณน่ะเหรอ
ฉันคุยโทรศัพท์กับคนนี้แหละ แต่มันเปลี่ยนไปแล้ว
เธอเลิกเหล้าได้หกเดือนแล้ว เธอไปเข้าบำบัดกับฉัน
เธอเลิกเที่ยวด้วย
ฟังนะ อิซซี่ นี่ชีวิตคุณ ตกลงนะ
คุณน่าจะเข้าใจได้ดีกว่าใคร ว่าไม่มีใครเปลี่ยนตัวเองถ้าไม่จำเป็น
ผมแค่อยากให้คุณระวัง แค่นั้นเอง
มันก็ทั้งสองทางแหละ หัวหน้า
หมายความว่าไง
ในช่วงหนึ่งอาทิตย์มานี้ ฉันพาคุณไปสัมภาษณ์กี่ที่
ผมได้กระแสจากคดีเทรเวอร์
ตีเหล็กต้องตีตอนยังร้อน
ก็อาจใช่
แต่จากประสบการณ์ฉัน ชื่อเสียงก็เหมือนโคเคน
แต่ฉันไม่เคยลองโคเคนหรอกนะ
ไม่เป็นไร ผมไม่หลงระเริงเพราะข่าวหรอก
สัปดาห์นี้ใน "เจาะเบาะแสกับเจค แทปเปอร์" เราจะไปคุยกับทนายลินคอล์น
มิคกี้ ฮอลเลอร์ เกี่ยวกับ…
- มีอะไร ลอร์น่า - คุณไม่ได้โทรกลับ
ฉันงานกองท่วมหัวแล้ว มิคกี้
แล้วฉันก็ต้องวางแผนงานแต่งอีก ถ้าฉันดึงซิสโก้มาสนใจเรื่องนี้ได้บ้าง
แล้วฉันก็มีสอบด้วย
ฉันเรียนวิชาจริยธรรมกฎหมาย ฉันต้องท่องหลักปฏิบัติของมืออาชีพ
นั่นมันง่ายๆ
คุณแหกกฎจนชำนาญ ยังจะมาพูดอีก
สำนักงานกฎหมายค่ะ กรุณาถือสายรอ
มิคกี้ ฉันต้องการผู้ช่วย ฉันรู้ว่าคุณไม่อยากจ้างคนใหม่…
แล้วซิสโก้ล่ะ เขาช่วยได้ไหม
เขาบอกว่าเขาไปสืบประวัติคดีให้คุณอยู่
- คดีอะไร - ไม่รู้สิ มิคกี้…
ฟังนะ เราใกล้ถึงศาลแล้ว
อิซซี่จะไปช่วยคุณหลังจากที่ส่งผมเสร็จ โอเคนะ
ผมจะจ่ายค่าล่วงเวลาให้
โอเค ได้
เอาล่ะ ต้องวางแล้ว ลอร์น่า บาย
(คุณอยู่ไหน)
ลอว์สัน รัสเซลล์ ลอว์สัน
ไง
เปิดประตู
ขอบใจ ไมค์
- คุณคือทนายเหรอ - ผมมิคกี้ ฮอลเลอร์ ใช่
โล่งอก
โอเค คุณช่วยผมออกไปได้ไหม ผมไม่ได้ทำอะไรนะ คือ…
คุณต้องใจเย็นๆ แล้วฟังผมก่อน ช่วยทีได้ไหม
ผมจะพยายาม
ในนี้เขียนว่าคุณทำงานการเงิน
เป็นที่ปรึกษาล้มละลาย
ผมให้คำปรึกษา เรื่องปรับโครงสร้างหนี้สำหรับบริษัท งานน่าเบื่อ
แต่มันก็ต้องจัดการเงินเยอะใช่ไหมล่ะ
ผมนึกภาพว่าคุณต้องตีหน้านิ่ง ควบคุมอารมณ์
ครับ คงใช่
ดี เพราะผมต้องการให้คุณตีหน้านิ่งตอนนี้
ครับ ได้เลย ขอโทษ ครับ แน่นอน ผมแค่…
เขายึดยาพ่นผมไป
เขาบอกว่าผมใช้เป็นอาวุธได้ คือ…
ใช่ ผมจะลองขอคืนให้
ระหว่างนี้ คุณบอกได้ไหมว่าเกิดอะไรขึ้น
โอเค ประเด็นคือผมจำไม่ได้
ผมนัดเจอเพื่อนที่แซนตามอนิกา ว่าจะไปกินเหล้ากันทีหลัง
แล้วเขาก็ยกเลิกนัด
เพื่อนผมน่ะ แต่ผมก็ไปดื่มอยู่ดี แล้วผมก็เรียกอูเบอร์กลับบ้าน
แต่พอรู้ตัวอีกที
ผมก็อยู่เบาะหลังรถตำรวจแล้ว
ในนี้เขียนว่าคุณทุบหน้าต่างบุกเข้าบ้านคนอื่น
ทำแซนด์วิชกิน แล้วก็ถอดกางเกง
ผู้หญิงที่อยู่บ้านนั้นเจอคุณสลบอยู่บนโซฟา
ฟังนะ ผมจำอะไรไม่ได้เลยหลังจากขึ้นรถอูเบอร์
ใช่
นี่เป็นคดีแบบที่ ผมขอโทษแล้วจ่ายค่าหน้าต่างได้หรือเปล่า
มันหนักกว่านั้นนิดหน่อย เขาตั้งข้อหาโจรกรรม คดีอาญาร้ายแรง
ถ้าโดนเอาผิด ก็ติดคุกได้ถึงหกปี
หกปีเหรอ
เอาล่ะ ค่อยเป็นค่อยไปทีละขั้นตอนนะ
บ้านที่คุณถูกจับน่ะ
ดูเหมือนจะอยู่ถนนเดียวกับบ้านคุณ
เคยเข้าไปมาก่อนไหม
ไม่ ผมไม่ได้… บ้านที่ผมอยู่ผมก็เช่า
ระหว่างรีโนเวตห้องครัว
ผมเพิ่งไปอยู่บ้านแถวโง่ๆ นั่น แค่สองสามอาทิตย์เอง
ผมต้องการให้คุณช่วยผมออกไปจริงๆ
เขาบอกว่าจะย้ายผมไปเรือนจำเคาน์ตีคืนนี้
ผมจะขอประกันตัว ตอนขึ้นศาลรับฟังข้อหาในอีกสองวัน
เดี๋ยวนะ ไม่ สองวันเหรอ ผม…
รัสเซลล์ ตีหน้านิ่ง อย่าลืมสิ
ได้เลย
ฟังนะ ผมมีไอเดีย แต่ผมต้องเช็กอะไรบางอย่างก่อน
ระหว่างนี้ ตาคอยสังเกต ปากหุบให้สนิท
แล้วก็อย่าไปกินมักกะโรนีอบชีส ที่โรงอาหารเรือนจำเคาน์ตี
ผมจะติดต่อมาใหม่
ฝากข้อความไว้
นี่ นายอยู่ไหน ฉันมีเรื่องให้นายสืบ โทรกลับด้วย
ไม่เจอกันนานนะ นึกว่าคุณจะลืมผมไปแล้ว
ช่วงนี้ลืมยากนะ
คุณอยู่ไปทุกที่ ซึ่งแปลกดีนะ เพราะลูกความรายใหญ่คนก่อนของคุณถูกยิง
ใช่ ผมโดนย้ำเรื่องนี้ตลอด
ผมมีตารางเวลา กริกส์ นี่มันเรื่องอะไรกัน
ลูกความอีกคน เฮซุส เมเนนเดซ
เขาทำไมเหรอ
คุณทำกรมตำรวจกับสำนักงานอัยการขายหน้า
ตอนที่ทำให้เขาถูกปล่อยตัว
ไม่หรอก ผมว่าพวกนั้นขายหน้าตัวเองมากกว่า
จะยังไง ฝ่ายนั้นก็ไม่ยอมแพ้ง่ายๆ ตำรวจจะเปิดคดีใหม่อย่างเป็นทางการ
ให้ตายสิ กะแล้วเชียว
จับผิดตัวครั้งเดียวยังไม่พอ
ต้องซ้ำสองอีกเหรอ
อัยการขอคนจาก กรมตำรวจแอลเอมานำการสืบสวน
คนที่มือสะอาด ไม่ได้อยู่ในทีมสืบชุดแรก
คุณไง
ผมก็ไม่ชอบหรอกนะ แต่ผมไม่ใช่คนออกคำสั่ง
ที่คุณต้องทำคือหาคนร้ายตัวจริง
คนที่มีรอยสักที่พยานของผมบอก
คนที่มีรอยสักที่พยานของคุณ ไม่ได้บอกชื่อ และอาจจะไม่มีตัวตนด้วยซ้ำ
เขามีตัวตนจริง นักสืบของผมตามหาเขาอยู่ แต่…
คุณทุ่มทรัพยากรทั้งหมด กับทางนี้ได้เลย อย่างน้อยก็ไปคุยกับกลอรี่เดย์ส
ผมจะคุยกับเธอ ผมจะคุยทุกคนที่ต้องคุย
แต่ผมต้องเริ่มจากลูกความของคุณ เมเนนเดซ
จะให้ผมพาลูกความเข้ากรมตำรวจ โดยสมัครใจเหรอ ไม่มีทาง
ผมบอกแล้วไง ผมก็ไม่ชอบเหมือนกัน
พาคนของคุณมาพรุ่งนี้
ถ้าเรื่องเล่าฟังขึ้น ผมอาจจะหยุดคดีนี้ได้
ก่อนที่จะส่งฟ้อง
โอเคนะ
ที่ทำงานมีอะไรน่าสนใจไหม
ฉันเจอฆาตกรรมสองศพ อาจจะเกี่ยวข้องกับพวกแก๊ง
ฟังดูเหมือนงานถนัดของคุณเลยนะ
เว้นแต่ว่าสำนักงานอัยการจะมาฉกไป
คดีขโมยรถต่อเนื่องที่ฉันทำก็โดนฉกไป
ตอนฉันอยู่สำนักงานอัยการ เขาก็ทำกัน ตอนนี้ฉันเป็นฝ่ายโดนบ้าง
เขาเหนี่ยวรั้งคุณไว้ตลอดไปไม่ได้หรอก ถ้ามีอะไรที่ผมช่วยได้…
อย่าเลย ขอเถอะ
ขอบคุณมากนะ แต่มันไม่มี
ขอโทษที เวลามันเร่ง แค่แป๊บเดียว ผมรับรอง
มีอะไร
"ทนายสุดฮอตแห่งแอลเอ" ขยันเชียวนะ
นิตยสารงี่เง่านั่นน่ะเหรอ
- คุณก็รู้ว่าผมไม่สนเรื่องพวกนั้นหรอก - ไม่สนเหรอ
ฉันโทรไปออฟฟิศคุณ ลอร์น่าบอกว่าคุณไปให้สัมภาษณ์
ไทม์สอยากลงประวัติผม จะให้ผมตอบยังไง ปฏิเสธเหรอ
(แอลเอไทม์ส)
ขอโทษที
นักข่าวใช่ไหมน่ะ
ใช่ เขาอยากลงข่าวให้เร็วที่สุด
ขอโทษที เอาล่ะ ส่ง เรียบร้อย
เฮลีย์ชอบโรงเรียนใหม่หรือเปล่า
ที่ผ่านมาก็โอเคนะ ห้องของลูกได้ไปทัศนศึกษาที่บิ๊กแบร์
ตอนเราไปส่ง ฉันก็กังวล แต่ลูกก็สนุก
"เรา" เหรอ
ฉันบอกแล้วไงว่าฉันมีคนที่คบอยู่ มิคกี้
ใคร อ้อ หมายถึงชื่ออะไรนะ ทิมเหรอ
จิมต่างหาก แต่คุณก็รู้อยู่แล้ว
ใช่ แล้วแต่ จิม
จิม นักบัญชีน่ะเหรอ
นักสอบบัญชีนิติเวชของกระทรวงยุติธรรม
เอาที่สบายใจ
คุณเล่าไปเดตสองสามครั้ง ไม่รู้จะจริงจังไหม
มิคกี้
(ช่างภาพได้รูปสวยๆ ด้วย)
คุณก็อาจจะได้มีแฟนเหมือนกันนะ
ถ้าไม่รับงานออกสื่อแน่นขนาดนี้
ฟังนะ ผมดีใจที่ลูกได้สนุก ลูกมีเพื่อนหรือเปล่า
ดูเหมือนจะมีนะ แต่ลูกอยากออกจากทีมฟุตบอล
อ้อเหรอ
ลูกมีเพื่อนใหม่ เทย์เลอร์ ชอบชี่ม้า
ตอนนี้ลูกเราก็เลยอยากขี่ม้าบ้าง
ผมก็เคยขี่ม้าตอนอยู่เม็กซิโกสมัยเด็กๆ
อ้อ ฉันรู้แล้ว
แต่สมัยนี้มันแพงกว่ามากเลย ก็…
แม็กกี้ ถ้าติดปัญหาเรื่องเงิน ผมยินดีจ่ายให้
เราตกลงกันแล้ว มิคกี้ ว่าจะแบ่งกันรับผิดชอบคนละครึ่ง
ผมรู้ แต่นั่นมันก่อน…
ก่อนที่อาชีพคุณจะรุ่งแล้วฉันโดนลดขั้นน่ะเหรอ
ไม่เอาน่า ผมไม่ได้หมายถึงอย่างนั้น
ไม่ต้องคิดเลยนะ
ฟังนะ แม็กกี้ ผมเสียใจ ที่สถานการณ์ของเราพลิกผัน
พลิกผันเหรอ ไม่ เพราะคุณต่างหาก มิคกี้
ฉันรู้ข่าวเรื่องเฮซุส เมเนนเดซ
คุณโกรธเรื่องนี้เองเหรอ แม็กกี้ มันสืบได้ไม่ถึงไหนหรอก
ทุกอย่างที่เกิดขึ้น ทั้งฉันเสียคดี สำนักงานอัยการ ทุกอย่าง
มันอาจจะสูญเปล่าก็ได้
มันสืบได้ไม่ถึงไหนหรอก ผมชนะรอบหนึ่งแล้ว ผมจะชนะอีก
เพื่อตัวคุณกับลูกความ ฉันหวังว่าจะเป็นความจริงนะ
ขอโทษที่ขัดจังหวะนะครับ แต่เรามีขนมมาให้
นี่ปอเปี๊ยะอาซาโดครับ อารีปาสเป็ดฮอยซิน
บิบิมบัปซัลตาโด แล้วก็ตัวอย่างชิมโปโซเล โรโฮ
ขอบคุณครับ ดูน่ากินมาก แต่เราไม่ได้สั่งเลยสักอย่างนะ
แถมฟรีจากทางร้าน ให้ทนายลินคอล์นครับ เชิญตามสบาย
รู้อะไรไหม พรุ่งนี้ฉันต้องตื่นเช้า งั้น…
- แม็กกี้ - เฮลีย์จะพร้อมตอนหกโมงเช้า
กินข้าวให้อร่อยนะ มิคกี้
ไม่เอาน่า แม็กกี้
ดูสิผมเจอใครที่ร้านตัดขน
ดูสิ คุณพระ สะอาดทั้งตัวเลย
หนูอาจจะขนร่วงน้อยลงก็ได้
แล้วผมก็ซื้อซูชิร้านที่คุณชอบกลับมาด้วย
เพราะผมว่าคุณคงจะลืมกินข้าว
คุณนี่สุดยอดเลย
ผมก็พยายามเต็มที่
ขอบคุณค่ะ
หนูห้ามกินทูน่าเผ็ดนะ เดี๋ยวออฟฟิศเหม็นทั้งอาทิตย์
"กฎห้ามเงินงวดตลอดชีพ"
อันนี้ฉันรู้
"ดอกเบี้ยทรัพย์สินต้องถูกส่งมอบ
ภายใน 21 ปีหลังการเสียชีวิต ของผู้มีวิตขณะที่ดอกเบี้ยถูกสร้างขึ้น"
แปลว่าอะไร
ฉันก็ไม่รู้ แต่คนอื่นก็ไม่รู้ ใครจะสนล่ะ
- อะไร มีอะไรติดฟันฉันเหรอ - เปล่า
แค่…
คุณ
ตาบ๊อง
อ้อ คุณได้ไปเอาแฟ้มไหม
แฟ้มไหน
แฟ้มที่มิคกี้สั่งไง ฉันทักไปบอกแล้วนะ
อ้อ ใช่ๆ ผมเอามาแล้ว
ขอโทษที ผมไม่มี…
ผมไม่มีสัญญาณน่ะ
โอเค
ให้ช่วยไหมคะ
ไม่เป็นไร ขอบคุณครับ
ช่วยบอกเชฟทีได้ไหม โปโซเลอร่อยกว่าของแม่ผมอีก
อย่าบอกแม่ผมก็พอ เธอมาฆ่าเชฟแน่
ฉันนี่แหละเชฟ ขอบคุณค่ะ
ใช่คุณจริงๆ ด้วย
ลิซ่าค่ะ
มิคกี้ ฮอลเลอร์
ว้าว อาหารอร่อยมาก
ขอโทษที่ผมกินไม่หมดนะ
แต่ข้อดีคือผมมีข้าวเย็นกินไปทั้งอาทิตย์
ฉันขอโทษจริงๆ ค่ะ พนักงานต้อนรับ ชอบเรื่องอาชญากรรมเหตุการณ์จริง
เธอเห็นชื่อคุณในรายชื่อลูกค้าจองโต๊ะ ก็เลย…
นี่ ให้ฉัน…
เอาเซวิเชใส่นี่นะคะ มันจะได้เย็น
เกิดอะไรขึ้นกับคู่เดตเหรอคะ
ที่จริงนั่นภรรยาเก่าผมน่ะ
เข้าใจเลยค่ะ
จริงๆ นะครับ อาหารอร่อยมาก
คุณอยู่ที่นี่มานานแค่ไหนแล้ว
เมื่อ 11 ปีก่อน ฉันเปิดเคาน์เตอร์ขายแบบสั่งกลับบ้าน
เป็นสตรีทฟู้ดละติน-เอเชียน
ฉันว่าในที่สุดก็ทำได้อร่อย
ใช่เลยครับ
คุณรีบหรือเปล่าคะ
ไม่นะครับ
ฉันขอห้านาที
ฉันจะเอาของพวกนี้ใส่ตู้เย็นให้ แล้วพาไปเดินชมร้านดีไหมคะ
จริงเหรอ
ว้าว
กลิ่นหอมมากเลยครับ
ขอบคุณค่ะ
ฉันปลูกสมุนไพรเองทั้งหมด
- จริงเหรอ - อ่าฮะ
อ้าว
- ผักชีเหรอ - อ่าฮะ
ผมชอบผักชี
- จริงเหรอคะ - ครับ
สามีเก่าฉันเกลียดผักชี อาจจะเป็นเหตุผลที่ฉันชอบมันมากๆ ก็ได้
คุณยังคุยกับเขาอยู่ไหม
ไม่แล้วค่ะ
เราว่าจะมีลูกกัน แล้วก็เปิดร้านนี้ด้วยกัน
วันหนึ่งเขาก็รับไม่ไหว ความรับผิดชอบน่ะ หรือเพราะกลัวก็ไม่รู้
ครั้งสุดท้ายที่ได้ข่าว เขาอยู่เอ็นเซนาดา ทำงานร้านกระดานโต้คลื่น
- ที่บาฮาเหรอ - อ่าฮะ
คุณไปหัดทำโปโซเลสูตรนั้นมาจากที่นั่นหรือเปล่า
แบบนี้เหมือนถามความลับนักมายากลเลยนะ
ฟังนะ ผมได้กินมื้อค่ำที่อร่อยมากๆ แล้วผมก็ยินดีมากๆ ที่ได้รู้จักคุณ
แต่ผมควรจะต้องไปแล้ว
ค่ะ ก็อาจจะควร
หรือฉันจะให้ผู้ช่วยเชฟทำแทน แล้วพาคุณไปเปิดขวดไวน์ก็ได้นะ
นั่นแหละบ้านฉัน
เชฟที่บ้านอยู่ติดครัว
จะพูดอะไรได้ล่ะ
เวลาฉันอยากได้อะไร ฉันจดจ่อกับมันมากๆ
ฉันว่าเราข้ามไวน์ไปเลยก็ได้นะ
ผมไม่ดื่มเหล้าด้วยซ้ำ
ดีใจที่ได้รู้ค่ะ
มีอะไรอีกไหมที่คุณไม่ทำ
(แผนพิพากษา)
(ในครัว)
อรุณสวัสดิ์
มีกาแฟด้วยนะ
แล้วก็ปังโดลเช ถ้าอยากกิน ตามสบายเลย
ไข่ไก่เลี้ยงเองกับโชริโซทำเอง
ถ้าเป็นแบบนี้ต่อไป ผมใส่เสื้อผ้าไม่ได้แน่
ไม่เอาน่า
ลองชิมก่อน ฉันอยากรู้ว่าฉันมีอนาคตด้านนี้ไหม
พระเจ้าช่วย
จะรักผู้ชายต้องเลือกคนชอบอาหารเช้า
ฟังนะ ผม…
ปกติผมไม่ทำแบบนี้นะ
ไม่ใช่แบบ… ผมไม่ได้ทำแบบนี้มานานแค่ไหนก็ไม่ีรู้
ค่ะ ทุกคนก็พูดแบบนี้แหละ
ฉันล้อเล่นค่ะ
ปกติฉันก็ไม่ทำ
เชื่อฉันเถอะ เปิดร้านอาหารมันไม่มีวันหยุด
แต่มันก็ดีนะคะ
ดีมากๆ
รีบกินก่อนจะเย็นนะคะ
- นั่นอะไรน่ะ - นี่แหละที่ฉันต้องเจอทุกวัน
เห็นหลุมใหญ่ๆ ที่พื้นตรงข้างร้านไหมคะ
ไซต์ก่อสร้างน่ะเหรอ เริ่มทำเช้าขนาดนี้ไม่ได้นะ
คิดว่าเขาสนใจเหรอ
"เขา" เหรอ
นักพัฒนาอสังหาฯ มิตเชลล์ บอนดูรันท์
หมอนั่นนี่เอง
ขอเดานะ
เขาอยากรื้อทั้งช่วงตึก แล้วสร้างตึกสูงๆ แทน
ใช่ค่ะ ประมาณนั้น ฉันเป็นร้านสุดท้ายที่ไม่ขาย
ก็ที่นี่แอลเอ เมืองนี้หลงรัก สิ่งที่จะมาถึงในอนาคตเสมอ
ก็อาจจะใช่
ฉันแค่ไม่อยากให้เขาทิ้งสิ่งที่อยู่ตรงนี้มาก่อน
ก่อนที่พวกสายกินจะเจอร้านเรา ที่นี่เป็นแค่ร้านประจำถิ่น
ตอนนี้ คนที่อยู่แถวนี้จริงๆ
ไม่มีเงินมากินร้านเราแล้ว
แล้วเขาไปกินที่ไหนกัน
ผมก็ไม่รู้ แต่คุณควรหยุดเรื่องนั้นไว้นะ
ฉันพยายามโทรหากรมตรวจอาคารแล้ว พวกเขาไม่ช่วยอะไรเลย
คุณต้องใช้ทนาย
อ้อ
ไม่ ไม่ใช่ผม ผมไม่ได้ทำกฎหมายอสังหาฯ แต่ผมก็รู้จักคนเก่งๆ นะ
ถ้าเก่งก็แพงน่ะสิคะ
แค่นี้ฉันก็หนี้เกินตัวแล้ว
ผมจะหาคนที่คิดถูกๆ ให้
ฟังนะ ผมต้องไปแล้วจริงๆ แต่…
มันจะ…
จะว่าอะไรไหมถ้าผมโทรหา
คุณรู้จักบ้านฉันแล้วนี่
แล้วคุณก็ให้นามบัตรฉันมาแล้วด้วย
ผมนี่มันอ่อนหัดจริงๆ สินะ
เอาล่ะ
โอเค
ขอบคุณสำหรับมื้อเช้า
ได้เสมอค่ะ
โอเค
ไว้ผมโทรหานะ
มิคกี้ เดี๋ยวค่ะ
- อย่าลืมของกิน - ครับ
(บอนดูรันท์)
(การพัฒนาเมืองทำให้คนตาย)
มื้อค่ำกับแม็กกี้คงไปได้สวยสินะ
ใช่ อีกสิบนาทีผมจะออกไป อิซซี่
อ่าฮะ
ไม่ต้องบอกรายละเอียดแหวะๆ ตอนนี้ค่ะ แค่เลขบัตรเครดิตจ่ายค่าว่าความ
ถือสายรอก่อนนะคะ ขอบคุณค่ะ
บอกฉันทีว่าอิซซี่จะมาช่วย วันนี้หนักกว่าเมื่อวานอีกนะ
ใช่ ให้เธอจอดรถก่อน
นายเจออะไรเพิ่มเติม เรื่องเฮซุส เมเนนเดซไหม
กริกส์ฉลาดเกินจะปล่อยข่าวรั่ว
ฉันคุยกับผู้หญิงหากินอย่างน้อยสิบกว่าคน
ไม่มีใครระบุตัวผู้ชายรอยสักได้เลย หมอนั่นเป็นผี
เราต้องหาเขาให้เจอ นั่นอาจเป็นทางเดียวที่เฮซุสจะไม่โดนข้อหาซ้ำ
ระบบมันเป็นยังไง ฟ้องซ้ำได้ด้วยเหรอ
ไม่ได้ คำตัดสินครั้งแรกของเขา ถือเป็นโมฆะเหมือนไม่เคยเกิดขึ้น
กรณีนี้ก็จะส่งฟ้องใหม่ได้
มีคนตั้งใจเรียนด้วยแฮะ
- อ่าฮะ - เอาล่ะ
ลืมอีกคนหนึ่งไปก่อน แล้วกลอรี่ เดย์สล่ะ กลับมาหรือยัง
ค่ะ แต่ไม่รู้ว่าอยู่ที่ไหน เราคิดว่าเธอเปลี่ยนเบอร์แล้ว
ช่วยตามหาเธอให้ทีนะ เราต้องให้เธอไปคุยกับกริกส์
นี่่อะไร
นัดรับฟังข้อหาพรุ่งนี้ ของรัสเซลล์ ลอว์สัน
ฉันคุยกับคนขับอูเบอร์ของเขาแล้ว
คนขับบอกว่าพาเขาไปส่งตามที่อยู่ที่เขาแจ้ง
นั่นคือบ้านที่เขาอยู่ ส่วนนั่นคือบ้านที่เขาบุกรุก
ตามข้อกล่าวหา
- ตามข้อกล่าวหา - ใช่
ทำได้ดีมาก ถ้ามีอะไรเรียกที่ห้องนะ
สำนักงานกฎหมายค่ะ กรุณาถือสายรอ
ฉันโทรหาเขาที่เรือนจำ ทำข้อตกลงได้ ฉันทำรูปคดีได้
ค่ะ รอเดี๋ยวนะ ฉันขอแฟ้มเรเยสอีกทีสิ
- แฟ้มนั้นไม่อยู่กับเราแล้วค่ะ - ว่าไงนะ
สำนักงานอัยการเอาไป หน่วยปราบปราม
ขอโทษค่ะ ฉันนึกว่าคุณรู้แล้ว
ล้อเล่นใช่ไหม
ไม่ได้ล้อเล่นสินะ
นี่ แอนดี้ ฉันมีเรื่องปรึกษาหน่อย พอมีเวลาไปดื่มหลังโยคะไหม
ฉันรู้ค่ะ ฉันขอโทษ ฉันไม่ได้นัดไว้
บอกเขาว่าลิซ่า แทรมเมลล์มาหาก็ได้
แครมเมลล์
ไม่ใช่ แทรมเมลล์
ลอร์น่า ไม่เป็นไร เข้ามาเถอะครับ
- ขอบคุณค่ะ - ยินดีค่ะ
เชิญครับ
ฉันสัญญาว่าไม่ได้แอบตามคุณนะ
อ้อ
นี่คือที่ทำงานของทนายลินคอล์นเหรอ
ตลกดีนะ
ฉันนึกว่าจะเป็นรถลินคอล์นซะอีก ไม่รู้สิ
เรื่องมันยาวน่ะ
ฟังนะ ลิซ่า เมื่อคืนผมสนุกมากๆ แต่…
เปล่าๆ สาบานเลย ฉันไม่ได้มาเรื่องนั้น
เมื่อคืนก็ดีแหละ แต่ก็ไม่ได้ดีขนาดนั้น
ไม่ พูดจริงๆ ฉันไม่ได้แอบตามคุณ แต่ได้ข่าวว่าฉันแอบตามใครบางคนอยู่
คำสั่งห้ามเข้าใกล้ชั่วคราวเหรอ
หนึ่งชั่วโมงหลังคุณออกไป มีผู้ชายเอานี่มาส่งให้ฉัน
"หยุดการรังควาน มิตเชลล์ บอนดูรันท์ ณ สถานที่ทำงาน"
คุณเคยไปออฟฟิศเขาเหรอ
ก็…
โอเค เห็นพวกผู้ประท้วงใช่ไหม
อ่าฮะ
ผู้ประท้วงอาจจะเริ่มมากัน เพราะฉันโพสต์เรื่องนี้ลงในโซเชียล
บ่อยมากๆ
ฉันอาจจะเคยเป็นแกนนำม็อบ อยู่นอกออฟฟิศเขาด้วย
แต่ฉันสาบาน ฉันไม่เคยรังควานเขา
ประเทศนี้ยังมีเสรีภาพในการพูดใช่ไหม
เท่าที่ผมรู้ก็ใช่
การประท้วงแค่ทำให้คนหันมาสนใจ
ดูสิ
เรื่องนี้เป็นข่าว
เราคุยกับหนึ่งในแกนนำการประท้วง
เจ้าของร้านอาหารในท้องถิ่น ลิซ่า แทรมเมลล์
การพัฒนาเมืองคือความรุนแรงต่อชุมชนของเรา
นักพัฒนาเหล่านี้ย้ายเข้ามาในละแวกบ้านเรา
ทำให้ประชาชนต้องพลัดถิ่น
เราจะไม่ยอมทนอีกต่อไปแล้ว
มิตเชลล์ บอนดูรันท์ไม่มีความเห็น แต่บริษัทของเขาได้ออกแถลงการณ์ว่า
"เรามุ่งมั่นจะพัฒนา ที่อยู่อาศัยที่ราคายุติธรรม ให้ความเท่าเทียม
กับชาวลอสแอนเจลิสทุกคน"
เขาขอคำสั่งห้ามเข้าใกล้ เพราะเรื่องนั้นได้จริงเหรอ
ไม่ได้ ถ้าคุณไม่ได้ข่มขู่หรือบุกรุกสถานที่ของเขา
- แต่คุณโชคดีแล้วล่ะ - ยังไงเหรอคะ
ผมบอกว่าผมไม่ทำกฎหมายอสังหาฯ แต่คำสั่งห้ามเข้าใกล้น่ะ ของถนัดผมเลย
เดี๋ยวนะ คุณจะว่าความให้ฉันเหรอ
ทำไมจะไม่ได้ล่ะ
ฉันจ่ายให้คุณได้นะ อาจจะต้องรอหน่อย แต่ฉัน…
แค่ทำโปโซเลให้ผมอีกก็พอ โอเคนะ เราตกลงกันแล้ว
ขอบคุณค่ะ มิคกี้
ฉันไปดีกว่า
- ไว้คุยกัน - บาย
ผู้หญิงคนนั้นเป็นใคร ทำไมคุณไปนอนกับเธอ
พูดเรื่องอะไรน่ะ
อย่ามาทำแบบนี้ ฉันเคยแต่งงานกับคุณ จำไม่ได้เหรอ
ฉันรู้ว่าคุณเอามือล้วงกระเป๋า เวลาคุณพยายามหว่านเสน่ห์
แล้วคุณก็เริ่มเกาหัว
โอเคๆ
ฉันรู้ลูกไม้ของคุณทุกอย่าง แล้วคุณก็เพิ่งเอาออกมาใช้ทุกอย่างเลย
เธอเป็นเชฟที่ผมได้เจอ แค่นั้น แล้วเธอก็มีปัญหาเรื่องกฎหมาย
แล้วคุณก็ว่าความให้เธองั้นสิ
ขอเดานะ ฟรีด้วย เพราะคุณได้ละเลงเค้กกับเธอ
คุณได้ยัดไส้ไก่งวงให้เธอ
เธอนวดเนื้อให้คุณ
โอเค ผมไม่มีเวลามาทำแบบนี้
ผมต้องไปเจอเฮซุส แล้วก็สั่งตรวจสารพิษลูกความคนใหม่ด้วย
- ผมจะอธิบายทีหลัง - แล้วค่อยคุยเรื่องนี้ใช่ไหม
คงไม่คุยหรอก ลอร์น่า ไปก่อนนะ
ทำงานกฎหมายแบบนี้มันไม่ถูกนะ
ดูแลตัวเองด้วยนะ
ไม่เห็นต้องมาไกลถึงนี่เลย
ต้องมาสิ
คิดว่านายคงอยากให้ไปส่ง
ใช่
ใช่ ก็อยาก
เฮซุส
- ไง - ไง
บอกความจริงมาเถอะ แล้วทุกอย่างจะเรียบร้อย
โอเค ได้
โอเค
คุณออกจากคลับ กับมาร์ธา เรนเทเรียตอน 22.30 เหรอ
ใช่ครับ
ได้ต่อรองราคากันไหม
- หกร้อย ผมจ่ายล่วงหน้า - ซึ่งคุณบอกตำรวจว่าถูกหวยได้มา
แต่วันนั้นไม่ใช่วันหวยออก
ประวัติก็เขียนอยู่
คุณเมเนนเดซยอมรับ ว่าเขาได้เงินมาจากพี่ชายที่เป็นพ่อค้ายา
ก็ได้
เกิดอะไรขึ้นตอนคุณไปถึงบ้านเธอ
เรา…
เรามีเซ็กซ์กัน
เธอมีถุงยาง ผมเลยเอามาใช้
หลังจากนั้นผมก็ทิ้งลงชักโครก
ผมใช้ผ้าเช็ดตัวที่แขวนไว้ในห้องน้ำ
นั่นคือเหตุผลที่ดีเอ็นของคุณอยู่บนผ้า
ก็คงใช่
แล้วผมก็ออกมา
เธอยังปลอดภัยดีตอนผมออกมา
- ไม่เอาน่า สายสืบ คุณ… - คุณไม่ได้ฆ่ามาร์ธา เรนเทเรียเหรอ
- เปล่า - คุณไม่ได้แทงเธอกว่า 50 แผลเหรอ
ไม่ ผมไม่เคยฆ่าใคร
หมอชันสูตรบอกว่าอาวุธที่ใช้ เป็นมีดที่ใบมีดยาวไม่เกิน 13 เซนติเมตร
กว้างประมาณ 1.3 เซนติเมตร
อาจจะเป็นมีดพับ
คุณมีมีดแบบนั้นไหม
ไม่มีครับ
เคยมีหรือเปล่า
ไม่เคยครับ
สองวันก่อน ผมคุยกับ รูมเมตของคุณ ณ ตอนนั้น หลุยส์ กาสตีโญ
คุณจำเขาได้
ช่วยบรรยายมีดได้ไหม
มันเป็นมีดล่าสัตว์ แบบมีดพับ
เป็นเหล็กสีดำ
ยาวแค่ไหน
อาจจะ…
นี่เป็นของเฮซุส เมเนนเดซใช่ไหม
ใช่ครับ เขาบอกว่าเผื่อมีใครแตกแถว
นี่มันอะไรกัน
รูมเมตของคุณบอกว่า คุณโยนมีดเล่มนั้นทิ้งแม่น้ำแอลเอหลังฆาตกรรม
เขาเห็นคุณทำ
คุณจะจับลูกความของผมเหรอ
โอเค ผมอาจจะเคยมี…
ไม่ต้องพูดแล้ว
คุณจะจับลูกความของผมเหรอ
ยังไม่ใช่ ณ ตอนนี้ ยัง
งั้นการสอบปากคำก็จบแล้ว กลับเถอะ
เดี๋ยวนี้
ทำไมคุณไม่บอกผมเรื่องนี้
เพราะผมรู้ว่ามันทำให้ผมดูมีความผิด ผมคิดว่าถ้าตำรวจไม่รู้ มันก็ไม่มีผล
มันมีผลเสมอ เฮซุส
ผมต้องการให้คุณเชื่อผม
รู้อะไรไหม
(แจ้งเตือน: ไปรับเฮลีย์)
จะหนีเหมือนคราวก่อนก็เอาเลย
ผมจะไม่หนีแล้วทิ้งคุณ เฮซุส ผมบอกแล้วว่าผมจะไม่ทำแบบนั้นอีก
เข้าใจไหม
ผมต้องสืบเรื่องนี้ให้กระจ่าง เพราะตำรวจจะเล่นงานคุณ
ด้วยหลักฐานทุกอย่างที่มี
กลับบ้านไปแล้วไม่ต้องคุยกับใคร ผมจะโทรหา
ฟังนะ มันเหลวไหลสิ้นดีเลย ที่สำนักงานอัยการฉกแต่คดีดีๆ ของเธอไป
แต่ฉันก็ไม่รู้จะบอกเธอยังไงดี
บ๊อบรับพวกฉลามโหยเข้ามา แล้วทุกคนก็จ้องจะสร้างผลงาน
ฉันจำสมัยที่เธอเคยเป็นแบบนั้นได้ ตอนสถิติไม่เคยแพ้น่ะ
จนเธอได้ย้ายไปหน่วยปราบปราม
ก็ไม่ถึงกับไม่เคยแพ้หรอก มีแพ้บ้าง
แต่ไม่เคยแพ้ผัวเก่าเธอนะ
ฉันชนะตาทึ่มนั่นทุกคดี
กะแล้วว่าต้องมีเหตุผลที่ฉันชอบเธอตั้งแต่แรกเจอ
เคยคิดจะไปเป็นทนายเอกชนไหม
ใครบ้างไม่เคยคิด
ฉันแค่มองภาพตัวเองทำแบบนั้นไม่ออก ฉันไม่เหมาะกับด้านมืด
แล้วถ้าย้ายไปสำนักงานอื่นล่ะ
ฉันมีเพื่อนอยู่ซานฟราน ที่นั่นต้องการคนดีๆ เยอะมาก
เฮลีย์เพิ่งย้ายโรงเรียน กำลังหาเพื่อน ฉันทำแบบนั้นกับลูกหรือมิคกี้ไม่ได้
เธอต้องทำอะไรสักอย่างนะ
ก็ใช่
นี่มันอร่อยมากเลยนะ
พ่อบอกว่าไงล่ะ
แม่พลาดแล้วเนี่ย
แม่กลับบ้านแล้วก็ต้มซุปกระป๋องกิน
เสียใจด้วยนะ ลูกพ่อ พ่อกับแม่…
พ่อโอเคไหมคะ
จ้ะ
ไม่ใช่เพราะเรื่องแม่ใช่ไหมคะ
ไม่ แค่คดีหนึ่งน่ะ
พ่อทำพลาดเรื่องโง่ที่สุดที่ทนายจำเลยจะทำได้
พ่อไว้ใจตำรวจ
- โห - ก็ใช่ไง
จำที่พ่อบอกได้ไหม เรื่องที่พ่อต้องแก้ไขน่ะ
เรื่องที่เป็นต้นเหตุ ให้มีปัญหากับแม่แต่แรกน่ะเหรอคะ
พ่อจำตอนหนูอยู่เกรดสี่ได้ไหม
แล้วหนูก็สติแตกเรื่องเรียนสุดๆ
พ่อจำตอนเด็กเก้าขวบกลัวไม่ได้เข้าเยลได้
พ่อบอกว่า "ห่วงแต่เรื่องที่อยู่ตรงหน้าก็พอ
สอบคณิตคราวนี้ การบ้านอ่านหนังสือวันนี้"
- พ่อบอกเหรอ - ใช่ค่ะ
พ่อเคยเป็นพ่อที่ดีนะ
เชื่อคำแนะนำที่พูดเองสิ
โฟกัสกับสิ่งที่อยู่ตรงหน้า เดี๋ยวพ่อจะหาคำตอบที่เหลือได้เอง
พ่อคือทนายสุดฮอตแห่งแอลเอไม่ใช่เหรอ
รู้แล้ว แม่ให้ลูกดูด้วยสินะ
ใช่ค่ะ
- ลูกได้อ่านบทความไหม - เปล่า
- นั่นแหละ ดีแล้ว - ค่ะ
(ทนายลินคอล์นสร้างกระแส)
คดีหมายเลข 57003 รัฐเป็นโจทก์ยื่นฟ้องรัสเซลล์ ลอว์สัน
ไง
ช่วยผมออกไปได้หรือยัง
รอก่อน ผมจะลองอะไรบางอย่าง
ทนายมีอะไรจะพูดหรือเปล่า
ขอเวลาเราคุยกันสักครู่นะครับ ท่านผู้พิพากษา
(ทนายลินคอล์นสร้างกระแส)
ว้าว ยังอ่านหนังสือพิมพ์เป็นเล่มอยู่อีก
โบราณดีนะ
อ่าฮะ ใช่
นี่ก็เหมือนกัน รูปถ่ายบนแผ่นกระดาษจริง
ผู้พิพากษาไลออนส์ต้องชอบแน่ ท่านไม่ใช้เทคโนโลยี
นี่คือบ้านของลูกความผม เลขที่ 18001 เรมิงตันเพลซ
นี่คือบ้านที่เขาถูกจับกุม เลขที่ 18010
อย่างที่เห็น บ้านแทบจะเหมือนกันเป๊ะ แม้กระทั่งบ้านเลขที่
แล้วไง
คดีโจรกรรมต้องมีเจตนาชัดเจน ถึงจะถือเป็นความผิดอาญา
คดีนี้แค่เข้าบ้านผิด
ลูกความผมอยู่ในอาการมึนเมา เขาคิดว่านั่นบ้านตัวเอง
กุญแจไขไม่ออก เขาก็เลยทุบหน้าต่างที่เขาคิดว่าเป็นบ้านตัวเอง
คุณยังต้องพิสูจน์อีก ว่าเขาเมาเกินกว่าจะรู้ว่าตัวเองอยู่ที่ไหน
ซึ่งก็อาจจะยาก เพราะดูจากใบเสร็จบัตรเครดิตแล้ว
เขาดื่มไปแค่สามแก้ว
ฉันก็นึกว่าคนที่ลงหนังสือพิมพ์จะรู้เรื่องแค่นี้
คุกหกเดือน ข้อเสนอสุดท้าย
หรือผมจะรอผลตรวจสารพิษที่ขอไปเมื่อวานก็ได้
มันจะพิสูจน์อะไรได้ล่ะ
ต่อให้เขาดื่มมากกว่านั้น มันก็ไม่อยู่ในร่างกายเขาแล้ว
โรฮิปนอลจะยังอยู่
โรฮิป… คิดว่าลูกความคุณโดนยาเหรอ
บาร์ที่เขาไป มีคนเป็นสิบเลยที่ร้องเรียน
ว่าโดนมอมยา
ทั่วเมืองก็ยังมีอีกเยอะ ส่วนใหญ่คดีปิดไม่ลง
ออกจะเป็นตราบาป ของตำรวจกับอัยการนะครับ ว่าไหม
ผมคิดว่าคดีนี้แค่บุกรุก ลหุโทษ ถือว่ารับโทษแล้วด้วย
อีกอย่าง ลูกความของผม ก็ตกลงชดใช้ค่าหน้าต่างอย่างงาม
หรือจะลองเสี่ยงไต่สวนก็ได้นะ
แต่ข่าวจะกลายเป็นว่ามีคนเที่ยวมอมยาคนอื่น
แต่อัยการกลับไม่ว่าง เพราะมัวแต่เล่นงานคนบริสุทธิ์จนไม่ได้ทำอะไร
ผมรู้จักนักข่าวคนสองคนนะ
ท่านผู้พิพากษา ผมคิดว่า เราไม่ต้องเสียเวลาของศาลวันนี้แล้วล่ะ
โอเค
คุณจะถูกพาตัวไปแผนกดำเนินการ แล้วจะได้กลับบ้านก่อนพักเที่ยง
ผมไม่รู้จะขอบคุณยังไงเลย
นี่ ถ้าคุณต้องยื่นล้มละลาย…
หวังว่าจะไม่เกิดขึ้นแล้วกัน ตีหน้านิ่งไว้ รัสเซลล์
ฮอลเลอร์
ไง คุณมาทำอะไรในเมือง
ฉันไปหาร็อบมา ไปลองขอคดีคืนสักหนึ่งคดี
เขาเสนอให้ฉันเป็นอัยการรองตามมารยาท
รู้สึกเหมือนโดนด่า "ไปตายซะ" แต่ใครจะสนล่ะ
คุณจะทำยังไง
ฉันยังไม่รู้เลย เดี๋ยวค่อยคิด
ฟังนะ
ฉันขอโทษเรื่องเมื่อคืนก่อน
วันนั้นฉันเจอแต่เรื่องแย่ๆ แล้วก็ไประบายกับคุณ
ผมเข้าใจ ผมก็ขอโทษ
ฟังนะ แม็กกี้ ผมดีใจที่คุณคบใครอยู่
โอเค อาจจะไม่ดีใจขนาดนั้น แต่…
ฉันเข้าใจ
หวังว่าเขาจะเป็นคนดีนะ
คุณคู่ควรแล้ว แม็กกี้
คุณก็เหมือนกัน
ฉันต้องรีบกลับแวนนายส์ ก่อนที่ถนน 101 จะกลายเป็นลานจอดรถ
แล้วเจอกัน มิคกี้
สำนักทะเบียน มีอะไรให้ช่วยคะ
สวัสดีค่ะ ฉันต้องการแบบฟอร์ม สำหรับคลินิกว่าความคดีอาญา
ฉันทำงานให้ทนายจำเลย เขาจะเป็นที่ปรึกษาให้ค่ะ
แต่ถ้าคุณเห็นวิธีทำงานของเขา
คุณอาจจะคิดว่ามันตรงกันข้ามกับวิธีที่ควรทำ
ต้องส่งเมื่อไหร่คะ
ภายในวันศุกร์ แต่ต้องให้คณบดีฝ่ายวิชาการเซ็นมาก่อน
คณบดีวีตัน ถ้าคุณไม่ได้ใช้ที่ปรึกษาที่เรารับรอง
โอเค ดีค่ะ
วีตันเหรอ
วีตันที่สอนกฎหมายละเมิดน่ะเหรอคะ
ใช่ เขาเป็นคณบดีรักษาการ จนกว่าจะหาคนมารับตำแหน่งถาวรได้
เขาจะอยู่ที่นี่อีก 30 นาที ไปเซ็นตอนนี้เลยก็ได้นะคะ
ไม่ล่ะ ที่จริงฉันรีบมากๆ
ฉันอาจจะมาพรุ่งนี้หรือวันถัดไปค่ะ
- ไง - ไง ที่รัก เรียนคืนนี้เป็นไง
ก็ดีค่ะ ก็ปกติ
- ทางคุณเป็นไงบ้าง - ทุกอย่างเรียบร้อยดี
ผมแค่มาตามเบาะแสเรื่องกลอรี่ เดย์ส
งั้นเดี๋ยวเจอกันนะ
ไม่ต้องรอหรอก อาจจะดึก
โอเคค่ะ
แน่ใจนะว่านายอยากไป
ไปสิ
ลุยกันเลย
แคซ
ไอ้ทุเรศเอ๊ย
ยินดีต้อนรับกลับบ้าน สหาย
เอาเบียร์มาให้เขาซิ
เอาเว้ย
รู้สึกแปลกๆ นะที่ไม่ได้ขับไปส่งคุณที่บ้าน
ผมว่าผมขับเองได้
ขอบคุณที่ช่วยงานในออฟฟิศนะ
ฟังนะ ก่อนฉันจะลืม ผู้ชายคนนั้นแวะมาเมื่อไม่กี่ชั่วโมงก่อน
- คนไหน - ลูกความไง รัสเซลล์ ลอว์สัน
เขาจ่ายบัตรเครดิตมา 5,000
ไหนว่าเขาจ่ายล่วงหน้าแล้ว
เขาบอกว่าเป็นค่าจ้างประจำ เผื่อต้องการใช้อะไรอีก
โอเค ฟังนะ สัญญาณจะขาดตอนขึ้นเนิน ก็…
- มีอีกเรื่องค่ะ - อะไรเหรอ
เมื่อวานตอนเช้า ตอนที่ฉันบ่นคุณ
คุณปล่อยให้ฉันคิดไปว่าคุณอยู่กับแม็กกี้
ผมไม่ได้ปล่อยให้คุณคิดอะไรไปเอง อิซซี่ ผมแค่ไม่อยากยุ่งกับเรื่องนี้
ฉันรู้
จะยังไงมันก็ไม่ใช่เรื่องของฉัน
ฉันแค่รู้ว่าในระยะยาว
ถ้าจะไปกันทางนี้ มันต้องซื่อสัตย์
โดยเฉพาะต่อตัวเอง
ฝันดีค่ะ
ฝันดี อิซซี่
วิวสวยนะ
รูปในหนังสือพิมพ์ถ่ายสวยก็จริง
แต่ตอนกลางคืน มันมีชีวิตชีวาขึ้นมาเลย ว่าไหม
รัสเซลล์
นายมาทำอะไรที่นี่
ฉันไม่อยากทุบหน้าต่างอีก ก็เลยปีนข้ามรั้วมา
ต้องบอกเลยว่าวันนี้น่าทึ่งจริงๆ
ฉันรู้ว่านายเก่ง แต่นั่นมันไม่ธรรมดาแล้ว
ฉันไม่รู้ว่านายต้องการอะไรนะ แต่…
โอเค นายควรจะฟังฉันก่อน
ยังไงนายก็เป็นทนายของฉัน
ฉันจ่ายค่าจ้างประจำเพื่อให้แน่ใจ
ฉันคิดว่าฉันคงต้องการ สิ่งที่ลูกความทุกคนต้องการแหละ มิคกี้
ฉันอยากได้ความช่วยเหลือ ระดับผู้เชี่ยวชาญกฎหมาย
เป็นทนายมันมีทั้งหน้าที่และความรับผิดชอบ
ใช่ไหมล่ะ
เช่นหน้าที่ต้องเก็บความลับ
หน้าที่สำคัญเลยใช่ไหม
หน้าที่ซึ่งทุกอย่างที่ฉันพูด จะกลายเป็นความลับของเรา
แล้วนายก็บอกใครไม่ได้เลย
โดยเฉพาะตำรวจ
ดังนั้น
นี่คือความลับของเรา
มาร์ธา เรนเทเรียสมควรตายแล้ว
นังนั่นโดนอย่างที่มันสมควรโดน
มีคนอื่นรับโทษแทน เขาจะต้องรับผิดอีกรอบ
แต่ข้อดีที่สุดคือตอนนี้
นายทำอะไรไม่ได้เลย
นายงัดบ้านนั้นเพื่อหลอกให้ฉันว่าความให้นายสินะ
ฉันทำมากกว่านั้นเยอะ คุณทนาย
ตอนผลตรวจสารพิษออกมันจะมีโรฮิปนอลแน่นอน
ฉันเล่นยาเองเพื่อให้มันดูสมจริงสุดๆ
ไม่เอาน่า นายต้องให้เอฉัน เป็นคะแนนความพยายามนะ
ฉันต้องทำให้นายเลิกตามล่าฉัน แล้วฉันก็คิดขึ้นได้
ทำไมไม่ยิงปืนนัดเดียวได้นกสองตัวล่ะ
นายคิดว่าถ้านายตามตัวฉันเจอ
นายจะช่วย…
หมอนั่นชื่ออะไรนะ
เมเนนเดซเหรอ
ยินดีด้วยนะ นายเจอฉันแล้ว
แต่นายก็ห้ามบอกใครทั้งนั้น
ไม่งั้นฉันจะทำให้นายถูกถอนใบอนุญาต
นั่นแค่เริ่มต้นเท่านั้นนะ
- นายข่มขู่ฉันเหรอ รัสเซลล์ - ข่มขู่เหรอ
ไม่ๆ
ฉันไม่มีวันข่มขู่นาย
ถึงแม้ฉันจะรู้ว่าบ้านนายอยู่ไหน แล้วนายก็มีครอบครัว
ฉันไม่มีวันข่มขู่นาย เพราะการข่มขู่คือสถานการณ์เดียว
ที่นายอาจจะคายความลับของเราได้
นายไว้ใจได้เลย ว่านายกับครอบครัวปลอดภัยอยู่กับฉัน
เหมือนที่ความลับของฉันปลอดภัยอยู่กับนาย
เอาล่ะ
ไว้เจอกันนะ คุณทนาย
(สร้างจากนวนิยายของไมเคิล คอนเนลลี่)
คำบรรยายโดย วรากรณ์ จันทา